కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీకి 11 మ్యాచ్‌లే ఛాన్స్..! ఆ తర్వాత...?
2019 ప్రపంచకప్‌కి ముందు ధోనీ కేవలం 8 వన్డేలు మాత్రమే ఆడే అవకాశముంది. ఇక కివీస్‌తో ఆడే మూడు టీ20లు కలుపుకుంటే.. మొత్తం 11 అంతర్జాతీయ మ్యాచ్‌ల్లో అతను ఆడనున్నాడు.
Samayam Telugu | Updated:
Dec 25, 2018, 01:02PM IST
ధోనీకి 11 మ్యాచ్‌లే ఛాన్స్..! ఆ తర్వాత...?
భారత మాజీ కెప్టెన్ మహేంద్రసింగ్ ధోనీ మళ్లీ టీ20 జట్టులోకి పునరాగమం చేశాడు. ఇటీవల వెస్టిండీస్, ఆస్ట్రేలియాతో వరుసగా టీ20 సిరీస్‌లకి దూరమైన ధోనీ.. దాదాపు మూడు నెలల తర్వాత మళ్లీ టీమిండియా తరఫున మైదానంలోకి రానున్నాడు. ఆస్ట్రేలియాతో వచ్చే ఏడాది జనవరి 12 నుంచి జరగనున్న మూడు వన్డేల సిరీస్, ఆ తర్వాత న్యూజిలాండ్‌తో ఐదు వన్డేలు, మూడు టీ20ల సిరీస్‌ కోసం నిన్న టీమ్స్‌ని ప్రకటించిన సెలక్టర్లు.. ధోనీకి వికెట్ కీపర్‌గా అవకాశమిచ్చిన విషయం తెలిసిందే. అయితే.. 2019 ప్రపంచకప్‌లోపు ధోనీ భవితవ్యంపై ఓ నిర్ణయానికి రావాలనే ఉద్దేశంతోనే సెలక్టర్లు ఈ ఛాన్సిలిచ్చినట్లు తాజాగా వెలుగులోకి వచ్చింది.
Visit Site
Recommended byColombia
ఈ ఏడాది ఆరంభంలో దక్షిణాఫ్రికా, ఆ తర్వాత ఇంగ్లాండ్ పర్యటన.. మధ్యలో వెస్టిండీస్, ఆసియా కప్ ఇలా ధోనీకి వరుస అవకాశాలు లభించినా.. ఫామ్‌ని అందుకోలేకపోయాడు. అయినప్పటికీ వికెట్ల వెనుక అతని నైపుణ్యం, వ్యూహాల్లో అనుభవాన్ని పరిగణలోకి తీసుకున్న సెలక్టర్లు, టీమిండియా మేనేజ్‌మెంట్.. తుది జట్టులో కొనసాగించేందుకు మొగ్గుచూపారు. కానీ.. వెస్టిండీస్, ఆస్ట్రేలియాతో టీ20 సిరీస్‌లో మాత్రం ఎట్టకేలకి సాహసోపేత నిర్ణయాన్ని తీసుకుని ధోనీపై వేటు వేసి వికెట్ కీపర్‌గా రిషబ్ పంత్‌కి సెలక్టర్లు అవకాశమిచ్చారు. అయితే.. 2019 ప్రపంచకప్‌కి ధోనీనే వికెట్ కీపర్‌గా ఉంటే బాగుంటుందనే అభిప్రాయాలు వినిపిస్తున్న నేపథ్యంలో.. మళ్లీ ధోనీవైపు మొగ్గుచూపిన సెలక్టర్లు.. వరల్డ్‌కప్‌లోపు అతనికి తగినన్ని అవకాశాలివ్వాలని నిర్ణయించుకున్నట్లు తెలిసింది.
‘2019 ప్రపంచకప్‌కి ముందు ధోనీ కేవలం 8 వన్డేలు మాత్రమే ఆడే అవకాశముంది. ఇక కివీస్‌తో ఆడే మూడు టీ20లు కలుపుకుంటే.. మొత్తం 11 అంతర్జాతీయ మ్యాచ్‌ల్లో అతను ఆడనున్నాడు. వరల్డ్‌కప్‌కి ముందు అతను కుదురుకునేందుకు తగినన్ని అవకాశాలివ్వాలనే ఉద్దేశంతోనే సెలక్టర్లు వన్డే, టీ20 జట్టులోకి ఎంపిక చేశారు’ అని బీసీసీఐ అధికారి ఒకరు తెలిపారు. ఒకవేళ.. ధోనీ ఫామ్ అందుకోలేకపోతే.. మెగా టోర్నీలో ఆడిస్తారా..? అనేదానిపై మాత్రం క్లారిటీ ఇవ్వలేదు. వికెట్ కీపర్లుగా దినేశ్ కార్తీర్, రిషబ్ పంత్ ప్రత్యామ్నాయంగా టీమ్‌కి ఉన్న విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.